અસલમાં ભારતીય ટીમ વન ડે શ્રેણીમાં ૫-૦થી જીત હાંસલ કરવાના લક્ષ્ય માટે તૈયાર છે, જ્યારે બીજી તરફ શ્રીલંકાની ટીમ પર ૨૦૧૯ના વિશ્વકપમાં સીધા પ્રવેશ સામે જોખમનાં વાદળો મંડરાઈ રહ્યાં છે. શ્રીલંકા પર વિશ્વકપમાં સીધા પ્રવેશ માટે દબાણ વધી ગયું છે. શ્રીલંકાને જો વિશ્વકપમાં સીધો પ્રવેશ મેળવવો હોય તો તેણે ભારત સામે ઓછામાં ઓછી બે વન ડેમાં જીત મેળવવી પડશે. વર્તમાન વન ડે રેન્કિંગમાં શ્રીલંકા ૮૮ પોઇન્ટ સાથે આઠમા ક્રમે છે. જો તે ભારત સામે બે વન ડેમાં જીત મેળવી લે તો તેના ૯૦ પોઇન્ટ થઈ જશે.